**AIŠKINAMASIS RAŠTAS**

**SPRENDIMO PROJEKTUI „DĖL SAVIVALDYBĖS GYVENAMŲJŲ PATALPŲ NUOMOS SUTARČIŲ PAKEITIMO, ATNAUJINIMO IR SUDARYMO“**

1. **Sprendimo projekto esmė, tikslai ir uždaviniai.**

Savivaldybės administracijos Socialinio būsto skyrius, išnagrinėjęs savivaldybės administracijoje gautus savivaldybės gyvenamųjų patalpų nuomininkų ar jų šeimų narių prašymus ir dokumentus, parengė sprendimo projektą dėl savivaldybės gyvenamųjų patalpų nuomos sutarčių pakeitimo, atnaujinimo ir sudarymo, kuriuo siūloma:

**1.1. R. P.** pripažinti pirmine savivaldybės gyvenamosios patalpos *(duomenys neskelbiami)* nuomininke, šeimos nariams susitarus. Pagrindinė minėtos gyvenamosios patalpos nuomininkė jos mama S. P. prašo, kad buto nuomos sutartis būtų pakeista jos dukros R. P. vardu, kadangi pati yra bedarbė ir mokesčių klausimais rūpinasi jos dukra R. P.. Pagal pateiktus iš paslaugų tiekėjų dokumentus už suteiktas komunalines paslaugas bei būsto nuomą pareiškėja skolų neturi.

**1.2. V. Č. (V. Č.)** pripažinti pirminiu savivaldybės gyvenamosios patalpos *(duomenys neskelbiami)*, nuomininku, šeimos nariams susitarus. Pagrindinė minėtos gyvenamosios patalpos nuomininkė jo dukra N. Č. prašo, kad buto nuomos sutartis būtų pakeista jos tėvoV. Č. vardu, kadangi pati gyvena jai nuosavybės teise priklausančiame 2 kambarių bute adresu *(duomenys neskelbiami).*

**1.3. V. L. (V. L.)** pripažinti pirminiu savivaldybės gyvenamosios patalpos *(duomenys neskelbiami)*, nuomininku, šeimos nariams susitarus. Pagrindinė minėto buto nuomininkė N. Č. sutinka, kad buto nuomos sutartis būtų pakeista sūnaus V. L. vardu,kadangi mokesčių, bei kitų dokumentų tvarkymu rūpinasi jos sūnus V. L.. Už suteiktas komunalines paslaugas bei būsto nuomą pareiškėjas skolų neturi.

**1.4. E. Š.** pripažinti pirmine savivaldybės gyvenamosios patalpos *(duomenys neskelbiami)*, nuomininke, šeimos nariams susitarus. Pagrindinis minėtos gyvenamosios patalpos nuomininkas jos buvęs sutuoktinis sutinka, kad buto nuomos sutartis būtų pakeista E. Š. vardu,kadangi mokesčių klausimais bei susidariusių skolų padengimu rūpinasi jo buvusi sutuoktinė E. Š.. Kadangi už suteiktas komunalines paslaugas vis dar liko skolų, todėl gyvenamąją patalpą *(duomenys neskelbiami)*, siūlome jai išnuomoti terminuotam vienerių metų laikotarpiui, norint patikrinti, kaip nuomininkė toliau vykdys prisiimtus mokestinius įsipareigojimus.

**1.5. V. R.** gyvenamoji patalpa *(duomenys neskelbiami)*, kurią sudaro 2 kambariai, 37,38 kv. m. bendrojo ploto su bendro naudojimo patalpomis, Klaipėdos miesto savivaldybės tarybos 2012-01-26 sprendimu Nr. T2-11 buvo išnuomota terminuotam laikotarpiui vieneriems metams. Kadangi už suteiktas komunalines paslaugas ir būsto nuomą V. R. vis dar turi skolų ir yra sudariusi skolos grąžinimo grafikus, todėl gyvenamąją patalpą *(duomenys neskelbiami)*, siūlome jai išnuomoti terminuotam vienerių metų laikotarpiui siekiant patikrinti, kaip toliau nuomininkė vykdys prisiimtus mokestinius įsipareigojimus.

**1.6. Z. K.** perkelti į kitą mažesnio ploto savivaldybei nuosavybės teise priklausančią gyvenamąją patalpą *(duomenys neskelbiami),* esant jos rašytiniam sutikimui, ir sudaryti su ja vienų metų laikotarpiui minėtos gyvenamosios patalpos nuomos sutartį. Šiuo metu Z. K. gyvena 2 kambarių, 45,48 kv. m. bendrojo ploto su atskira virtuve, savivaldybės bute adresu *(duomenys neskelbiami)*. Kadangi Z. K. už būsto nuomą ir suteiktas komunalines paslaugas turi skolų, todėl gyvenamąją patalpą *(duomenys neskelbiami)*, su bendrojo naudojimo patalpomis siūloma išnuomoti terminuotam laikotarpiui vieniems metams.

**1.7.** Klaipėdos miesto savivaldybės tarybos 2010 m. gegužės 6 d. sprendimo Nr. T2-111 3. punkte įrašyti klaidingi savivaldybei nuosavybės teise priklausančio buto *(duomenys neskelbiami)*, dalies duomenys. Faktiškai A. S. išnuomojami 2 kambariai, 38,06 kv. m bendrojo ploto, su bendro naudojimo patalpomis buto dalis adresu *(duomenys neskelbiami)*.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas, dėl savivaldybės gyvenamųjų patalpų nuomos sutarčių pakeitimo, atnaujinimo ir sudarymo parengtas nustačius, kad savivaldybės gyvenamųjų patalpų nuomininkų ar jų šeimų prašymai pakeisti gyvenamųjų patalpų nuomos sutartis yra pagrįsti ir teisėti. Sprendimo rengimo teisinis pagrindas - Lietuvos Respublikos civilinio kodekso 6.602 straipsnio 1 dalis: „Nuomininko ir jo šeimos narių susitarimu pirminis nuomininkas gali būti pakeistas kitu“, 6.582 straipsnio 4 dalimi „Šalys gali atnaujinti gyvenamosios patalpos terminuotą nuomos sutartį sudarydamos naują terminuotą arba neterminuotą nuomos sutartį“, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo 11 straipsnio 3 dalis „Šalių susitarimu nuomos sutartyje gali būti numatytos sąlygos dėl nuomininko perkėlimo į mažesnio ploto būstą“, bei Lietuvos Respublikos vietos savivaldos įstatymo 18 straipsnio 1 dalis: „Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba“ (patikslinami 2010 m. gegužės 6 d. sprendimo Nr. T2-111 3. punkte klaidingai įrašyti savivaldybės gyvenamosios patalpos dalies duomenys).

**Kokių rezultatų laukiama.**

Priimto tarybos sprendimo pagrindu sudaryti naujas, atitinkančias pasikeitusias faktines aplinkybes, savivaldybės gyvenamųjų patalpų nuomos sutartis.

**Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

1. **Lėšų poreikis sprendimo įgyvendinimui.**

Papildomas lėšų poreikis sprendimo projekto įgyvendinimui nereikalingas.

1. **Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

Socialinio būsto skyriaus vedėja Danguolė Netikšienė